Jelaskan Latar belakang dari Siasatan pencabaran terhadap Donald Trump dalam bahasa melayu

Cubaan sebelumnya untuk memulakan siasatan pemecatan

Usaha untuk mendakwa Presiden Trump telah dilakukan oleh pelbagai orang dan kumpulan. Usaha yang pertama di Kongres telah dimulakan pada 2017 oleh Al Green dan Brad Sherman, kedua-duanya dari Demokrat (D), sebagai tindak balas kepada Trump yang menghalang keadilan dalam penyiasatan pengaruh Rusia yang bermula pada tahun pertama kepimpinan Trump. Resolusi pemecatan pada Disember 2017 gagal di Dewan Perwakilan dengan undi 58–364.

Demokrat mendapat kawalan untuk Dewan Perwakilan berikutan pilihan raya 2018 dan melantik Nancy Pelosi sebagai Speaker Dewan yang baharu. Walaupun beliau secara konsisten menentang sebarang langkah ke arah pemecatan, beliau kini menyokong penyiasatan oleh pelbagai jawatankuasa ke atas tindakan dan kewangan Trump. Pada 17 Januari 2019, tuduhan baru yang melibatkan Trump timbul, mendakwa beliau mengarahkan peguamnya, Michael Cohen, untuk bersumpah secara bohong mengenai penglibatan kepentingan Trump terhadap kerajaan Rusia untuk mendirikan Trump Tower di Moscow. Ini juga mencetuskan permintaan untuk memulakan penyiasatan dan untuk presiden "meletakkan jawatan atau dipecat" sekiranya dakwaan tersebut dibuktikan.

Laporan Mueller yang dikeluarkan pada 18 April 2019, tidak mencapai kesimpulan sama ada Trump telah melakukan jenayah penghalangan keadilan. Peguam Khas Robert Mueller mengingatkan dengan tegas bahawa ia terpulang kepada Kongres untuk membuat keputusan seperti itu. Sokongan Kongres untuk siasatan pemecatan meningkat sebagai hasilnya. Speaker Nancy Pelosi pada mulanya menentang untuk memulakan pemecatan. Pada bulan Mei 2019, beliau menunjukkan bahawa tindakan berterusan oleh Trump, di mana beliau menganggap sebagai halangan keadilan dan keengganan untuk menghormati sepina kongres, mungkin siasatan pemecatan diperlukan. Semakin banyak ahli Dewan Perwakilan dari Demokrat dan Justin Amash dari Republikan (yang kemudian menjadi bebas), meminta penyiasatan dilaksanakan.

Resolusi Dewan Perwakilan 13 (mendakwa gangguan terhadap penyiasatan Mueller) diperkenalkan pada 3 Januari 2019, oleh ahli Dewan Perwakilan Sherman (D-California): dengan segera dirujuk ke Jawatankuasa Kehakiman dan Jawatankuasa Kecil mengenai Perlembagaan, Hak dan Kebebasan Sivil pada 4 Februari 2019.

Resolusi Dewan Perwakilan 257 (di mana akan melancarkan siasatan pemecatan tanpa sebarang tuduhan tertentu) diperkenalkan pada 27 Mac 2019, oleh ahli Dewan Perwakilan Rashida Tlaib (D-Michigan): dirujuk ke Jawatankuasa Peraturan.

Resolusi Dewan Perwakilan 396 (yang mana menamakan 19 kawasan penyiasatan) diperkenalkan pada 22 Mei 2019, oleh ahli Dewan Perwakilan Sheila Jackson Lee (D-Texas): dirujuk ke Jawatankuasa Peraturan.

Resolusi Dewan Perwakilan 498 (yang mendakwa Trump tidak sesuai untuk jawatan berikutan komen yang bersifat perkauman) diperkenalkan pada 17 Julai 2019, oleh ahli Dewan Perwakilan Al Green (D-Texas): satu resolusi istimewa di mana dihalang dari prosiding dengan undi 332–95.

Kurang daripada 20 ahli Dewan Perwakilan menyokong pemecatan sehinggq Januari 2019, tetapi angka ini telah meningkat sehingga 140 ahli Dewan Perwakilan setelah Laporan Mueller dikeluarkan dan selepas Mueller memberi keterangan pada July, sebelum skandal Trump–Ukraine timbul.

Tidak lama selepas laporan Mueller dikeluarkan, Trump mula mendesak penyiasatan terhadap asal usul siasatan pihak Rusia, mahu "menyiasat pihak penyiasat" dan kemungkinan memburukkan kesimpulan FBI and Mueller. Pada April 2019, Peguam Negara William Barr mengumumkan bahawa beliau telah melancarkan satu kajian semula terhadap asal usul siasatan FBI, walaupun asal usul siasat telah disiasat oleh inspektor jeneral dari Jabatan Keadilan dan peguan A.S., John Huber, yang telah dilantik dengan tugasan sama pada 2018 oleh bekas Peguam Negara Jeff Sessions. Barr menugaskan Peguam A.S. John Durham untuk mengetuai siasatan, dan Trump mengarahkan komuniti perisikan Amerika untuk "segera memberi bantuan dan maklumat" kepada Barr, dan memberi beliau "kuasa penuh dan lengkap" untuk mengesahkan sebarang dokumen yang berkaitan. Walaupun kebiasaannya Durham bertanggungjawab terhadap penyiasatan, Barr sendiri mula menghubungi kerajaan negara lain untuk meminta maklumat tentang asal usul siasatan FBI. Barr sendiri berkunjung ke United Kingdom dan Itali untuk meminta maklumat; parlimen Itali dijangkakan untuk memulakan siasatan mereka terhadap pertemuan Barr dengan ejen-ejen perkhidmatan rahsia Itali. Atas permintaan Barr, Trump sendiri menelefon Perdana Menteri Australia, Scott Morrison, untuk meminta pertolongan.